《还福州海行两首 其二》
清代·林旭

属水云垂日半黄，峰峦渐熟却深藏。轾轩岂是人能使，俯仰翻嗤山太忙。

旱疫应知乡事苦，藩杝未识国谋臧。坐窗兀兀真当瘦，不为微生感独长。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。